
ՈՐՈՇՈՒՄ
	2 փետրվարի 2024 թվականի
	թիվ 1
	քաղ. Ալմաթի



Ղազախստանի Հանրապետության տարածքում արտադրված այն ապրանքների ցանկում փոփոխություն կատարելու մասին, որոնց դեպքում թույլատրվում է սերիական արտադրանքի ծագման հավաստագրի օգտագործումը

«Եվրասիական տնտեսական միության մաքսային տարածքում ապրանքների ներմուծման եւ շրջանառության որոշ հարցերի մասին» 2015 թվականի հոկտեմբերի 16-ի արձանագրության 3-րդ հոդվածի իրագործման նպատակներով եւ «Եվրասիական տնտեսական միության մասին» 2014 թվականի մայիսի 29-ի պայմանագրի 16-րդ հոդվածի 1-ին կետի հիման վրա Եվրասիական միջկառավարական խորհուրդը որոշեց.
1. 	Ղազախստանի Հանրապետության տարածքում արտադրված այն ապրանքների ցանկը, որոնց դեպքում թույլատրվում է սերիական արտադրանքի ծագման հավաստագրի օգտագործումը (Եվրասիական միջկառավարական խորհրդի 2020 թվականի ապրիլի 10-ի թիվ 2 որոշման թիվ 1 հավելված), ԵԱՏՄ ԱՏԳ ԱԱ 0404 90 890 0 ծածկագրով դիրքից հետո լրացնել հետեւյալ բովանդակությամբ դիրք՝
«0702 00 000 Տոմատներ՝ թարմ կամ պաղեցրած»։
2. 	Սույն որոշումն ուժի մեջ է մտնում դրա պաշտոնական հրապարակման օրվանից։

Եվրասիական միջկառավարական խորհրդի անդամներ՝

	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

